बंदूक की फायरिंग के साथ सलामी और ‘अमर रहे’ जैसे नारों का भी नहीं। कभी शहीद जवान की जगह खुद को या अपने किसी करीबी को रखकर सोचिए, मेरी बात समझ आ जाएगी। (मुंबई हमले में शहीद मेजर संदीप उन्नीकृष्णन को आखिरी बार निहारतीं उनकी मां) किसी हादसे में मौत हो जाए, बात समझ में आती है कि इसमें कोई कुछ नहीं कर सकता। मगर इस तरह से किसी की जान नहीं जानी चाहिए। इंसान की इंसान के हाथों हुई ये मौत हत्या है। यह सिलसिला बंद होना चाहिए। जमीन के टुकड़ों या चन्द लोगों की सनक की राजनीति न जाने ऐसी कितनी ही मौतों के लिए जिम्मेदार है। संख्या में गिनती होती है कि आज फ्लां जगह पर इतने जवान शहीद, फेसबुक पर RIP टाइप होता है और फिर सब नॉर्मल।